রোগ প্রতিরোধ ক্ষমতা ঃ কলা একটি প্রাকৃতিক ওষুধ। কলা অত্যন্ত উপকারী যা দেহের রোগ প্রতিরোধ ক্ষমতা গড়ে তুলে। আমাদের শরীরের শক্তিবর্ধনকারী সুকরোজ ফ্রুক্টোজ, গ্লুকোজ এবং ফাইবার আছে। মাত্র দুইটি কলা খেলে প্রায় ৯০ মিনিট পুরোদ্যমে কাজ করার মতো দেহে শক্তি তৈরি করে। সম্প্রতি মিশিগান বিশ্ববিদ্যালয়ের ইন্টারন্যাশনাল মেডিসিন বিভাগ কলা থেকে একটি প্রোটিন বের করেছেন। যার নাম ব্যানলেক। যা থেকে এইডস রোগের ওষুধ আবিষ্কার করেছেন। তাছাড়া কলার এই ব্যানলেক প্রোটিনটি ইবোলা ভাইরাসের বিরুদ্ধে কাজ করবে। কলা এমন একটি ফল যা খাওয়ার অতি অল্প সময়ের মধ্যেই দেহে শক্তি উৎপন্ন হয়। কলাতে আছে পটাশিয়াম যা শরীরের এনজাইমকে সক্রিয় রাখে। রক্তচাপ বাড়তে দেয় না। তাই উচ্চ রক্তচাপ রোগীদের জন্য কলা প্রয়োজনীয় খাবার। ফলে স্ট্রোক বা মস্তিষ্কে রক্তক্ষরণ হওয়ার সম্ভবনা কম থাকে। কলা দেহের স্নায়ু কোষগুলোকে সতেজ ও শক্তিশালী করে। তাই যারা লেখাপড়া করেন তাদের জন্য কলা একটি উপকারী ফল। কলাতে আছে আয়রণ যা দেহে হিমোগ্লোবিন তৈরি করে। ফলে দেহে রক্তশূণ্যতা দূর হয়। কলায় ট্রিপ্টফ্যান নামক রাসায়নিক উপাদান থাকে যা সেরোটোনিনে রূপান্তরিত হয়ে মানুষের মন মেজাজ ভালো রাখে ও হতাশা কমে আসে। যারা নিয়মিত বুক জ্বালা পোড়ায় ভোগেন তারা নিয়মিত খাওয়ার পর ২/১টি কলা খান সমস্যা কমে আসবে। মেয়েদের দেহে পরিমাণমত আয়রণ না থাকলে প্রতিমাসে মাসিকে সমস্যা দেখা দেয় বা নিয়মিত হয় না। এমন সমস্যা যাদের দেখা দেয় তারা নিয়মিত কলা খান আয়রণের অভাব পূরণ হবে এবং মাসিক নিয়মিত হবে। মানসিক দিকও ভালো থাকবে। কলাতে ভিটামিন বি১, বি২, বি৬ উপাদান থাকে যা নানা রোগের বিরুদ্ধে প্রতিরোধ গড়ে তুলে। খাওয়ার অরুচি, স্নায়ুবিক দুর্বলতা মুখের যা, চামড়া, চুলের সৌন্দর্য বৃদ্ধি করে। দাঁত এবং মাড়ি শক্ত থাকে। ঘনঘন সর্দি প্রতিরোধ করে। কলা ক্যান্সার ও ডায়বেটিস রোগ প্রতিরোধে বিশেষ ভূমিকা পালন করে।